**ԱՄՓՈՓԱԹԵՐԹ N1**

**«Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» Հայաստանի Հանրապետության կառավարության որոշման ընդունման վերաբերյալ**

|  |  |
| --- | --- |
| 1. **ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ**
 | **11.07.2022թ.** |
| **N 01/27.1/29992** |
| 1. «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 1-ին ենթակետով սահմանվող կարգավորումն առաջարկում ենք նախատեսել որպես 1-ին կետի շարունակություն՝ նկատի ունենալով, որ բացակայում է ենթակետի բաժանելու անհրաժեշտությունը:2. «Ջրի ազգային քաղաքականության հիմնադրույթների մասին» օրենքի 15-րդ հոդվածի 2-րդ մասի համաձայն՝ *ջրավազանային կառավարման մարմինների կողմից կազմվող ջրավազանային կառավարման* ***պլանները ներառում են*** *տվյալ ջրավազանի՝**1) քարտեզագրման տվյալները.**2) տրված ջրօգտագործման թույլտվությունների վերաբերյալ տվյալները.**3) ջրային և առափնյա էկոհամակարգերի մասին տվյալները.**4) հիդրոտեխնիկական կառուցվածքների վերաբերյալ տվյալները.**5) բնական ջրային ռեսուրսներից ջրառի և հեռացվող կեղտաջրերի վերաբերյալ տվյալները.**6) տարածքում արգելված կամ որոշ սահմանափակումներով գործունեության տեսակների ցանկը:*Մինչդեռ, հարկ է նկատի ունենալ, որ Նախագծի 1-ին կետի 1-ին ենթակետով հաստատվող հավելվածում (այսուհետ՝ Հավելված) բացակայում են, մասնավորապես, առափնյա էկոհամակարգերի և հիդրոտեխնիկական կառուցվածքների վերաբերյալ տվյալները:3. Հավելվածում անհրաժեշտ է վերանայել բաժինների համարակալումները՝ հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 10-րդ մասի պահանջը, այն է՝ *նորմատիվ իրավական ակտի* ***բաժիններն*** *ու գլուխները համարակալվում են* ***արաբական թվանշաններով****:*Ինչպես նաև, անհրաժեշտ է վերանայել Հավելվածի գլուխների համարակալումները և դրանք համարակալել ամբողջ թվերով:Սույն դիտողությունները վերաբերում են նաև Հավելվածի մյուս բաժիններին և գլուխներին:4. Հավելվածում անհրաժեշտ է ապահովել «Նորմատիվ իրավական ակտերի մասին» օրենքի 14-րդ հոդվածի 9-րդ մասի պահանջը, այն է՝ *ենթաօրենսդրական նորմատիվ ակտերում* ***կետերը****, ենթակետերը և պարբերությունները* ***վերնագրեր չեն ունենում****:*Ինչպես նաև, Հավելվածի ամբողջ տեքստում անհրաժեշտ է ապահովել «Նորմատիվ իրավական ակտերի մասին» օրենքի 21-րդ հոդվածի 5-րդ մասի պահանջը, որի համաձայն՝ ***«թվական» բառը և դրա հոլովաձևերը գրվում են ամբողջությամբ:***5. Հավելվածի Աղյուսակ 1-ից հետո առկա է ծանոթագրության տեքստ, որը, սակայն, համարակալված չէ:Այս առումով, առաջարկում ենք հիշյալ տեքստը համարակալել՝ հիմք ընդունելով «Նորմատիվ իրավական ակտերի մասին» օրենքի 21-րդ հոդվածի 1-ին մասի դրույթները, այն է՝ *նորմատիվ իրավական ակտում բացատրությունների կամ ծանոթագրությունների տեքստը տրվում է* ***առանձին*** *հոդվածների, մասերի, կետերի, ենթակետերի կամ պարբերությունների տեսքով:*Սույն դիտողությունը վերաբերում է նաև Հավելվածում առկա մյուս ծանոթագրությունների տեքստներին:6. Հավելվածի 15-րդ կետում առաջարկում ենք նշել հիշատակված իրավական ակտի կրճատ անվանումը՝ հիմք ընդունելով «Նորմատիվ իրավական ակտերի մասին» օրենքի 17-րդ հոդվածի 8-րդ մասի դրույթները, որոնց համաձայն՝ *հղում կատարելիս նորմատիվ իրավական ակտի լրիվ անվանումը հիշատակվում է նորմատիվ իրավական ակտում փոփոխություններ կամ լրացումներ նախատեսող կամ նորմատիվ իրավական ակտի գործողությունը դադարեցնող ակտում: Մյուս դեպքերում նորմատիվ իրավական այլ ակտի հղումներ կատարելիս կարող է նշվել իրավական ակտի* ***կրճատ անվանումը****:*«Նորմատիվ իրավական ակտերի մասին» օրենքի 18-րդ հոդվածի 6-րդ մասի համաձայն՝ *(…) ենթաօրենսդրական  նորմատիվ  իրավական ակտի* ***կրճատ անվանումը*** *հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը, ամսաթիվը, ակտի հերթական համարը, բնույթը և տեսակը:*Սույն դիտողությունը վերաբերում է նաև Հավելվածի մյուս կետերում առկա համանման կարգավորումներին:7. Հավելվածի «Միջոցառումների նախնական ֆինանսական գնահատականը» աղյուսակի 1-ին կետի «Կատարող/համակատարող» սյունակի «Երևանի քաղաքապետարան» և «Վեոլիա ջուր ՍՊԸ» բառերից հետո անհրաժեշտ է լրացնել «(համաձայնությամբ)» բառը՝ նկատի ունենալով Հայաստանի Հանրապետության կառավարության 2021 թվականի փետրվարի 25-ի N 252-Լ որոշման դրույթները:Սույն դիտողությունը վերաբերում է նաև վերոգրյալ աղյուսակի մյուս կետերում առկա համանման կարգավորումներին:Ինչպես նաև, «Միջոցառումների նախնական ֆինանսական գնահատականը» աղյուսակի 4-9-րդ կետերի «Կատարող/համակատարող» սյունակներում անհրաժեշտ է հստակ նշել, թե որ մարզպետարանի մասին է խոսքը՝ նկատի ունենալով իրավական որոշակիության սկզբունքը: | **Ընդունվել է** Որոշման նախագծի 1-ին կետի 1-ին ենթակետը շարադրվել է 1-ին կետի շարունակությամբ։**Պարզաբանում**Որոշման նախագծի հավելվածի 5-րդ գլխում սահմանված են ջրաէկոհամակարգերի սանիտարական պահպանման գոտիները, ինչպես նաև էկոտոնի տարածքները, որոնք ընդգրկում են գետերի, լճերի, լճակների, բնական ջրագոյացումների խոցելի ջրամերձ և ափամերձ(առափնյա) հատվածները(Աղյուսակ 22)։Համաձայն ՀՀ ջրային օրենսգրքի 1-ին հոդվածի 5-րդ պարբերության,**ջրային համակարգ** է համարվում **ջրային ռեսուրսների օգտագործմանն առնչվող հիդրոտեխնիկական կառուցվածքներ**, որոնք առաջացնում են ջրային հոսքի փոփոխում կամ օգտագործվում են ջրային ռեսուրսների փոխադրման համար։Նշված հիդրոտեխնիկական կառուցվածներից Հրազդանի ՋԿՏ-ում գտնվող կառուցվածների վերաբերյալ որոշման հավելվածով առկա են տվյալներ (7-րդ գլուխ 19-րդ կետի 4-րդ ենթակետ և 21-րդ կետ, 1-ին գլխի 6-րդ կետի 2-րդ ենթակետ)։**Ընդունվել է** Որոշման նախագծի հավելվածի համարակալումը ճշգրտվել է**Ընդունվել է** Որոշման նախագծի հավելվածի կետերի և ենթակետերի վերնագրերը հեռացվել են, ինչպես նաև «թ․» կամ «թթ․» բառերը գրվել են ամբողջությամբ:**Ընդունվել է** Որոշման նախագծի հավելվածիաղյուսակների ծանոթագրության մասերը համարակալվել են` առանձին ենթակետերով**Ընդունվել է** Որոշման նախագծի հավելվածում նշված իրավական ակտերի անվանումները գրվել կրճատ տարբերակներով։**Ընդունվել է** Որոշման նախագծի հավելվածի 68-րդ աղյուսակում «Երևանի քաղաքապետարան» և «Վեոլիա ջուր» ՓԲԸ բառերից հետո լրացվել է «(համաձայնությամբ)» բառը, իսկ նույն աղյուսակի 4-9-րդ կետերում հստակեցվել են մարզպետարանների անվանումները։ |
| 1. **ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅՈՒՆ**
 | **01.06.2022թ.** |
| **NԱԱ/04/13606** |
| «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» Կառավարության որոշման նախագծի վերաբերյալ, հայտնում եմ, որ վերջինիս առնչությամբ դիտողություններ և առաջարկություններ չկան: | - |
| **2. ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈՒԹՅՈՒՆ** | **06.06.2022թ.** |
| **N01/01.1/3625** |
| «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» ՀՀ կառավարության որոշման նախագծի վերաբերյալ Արտակարգ իրավիճակների նախարարությունն առարկություններ և առաջարկություններ չունի: | - |
| **3. ԿՈՏԱՅՔԻ ՄԱՐԶՊԵՏԱՐԱՆ** | **02.06.2022թ.** |
| **N 01 /05.1/03138** |
|  Քննարկվել է «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» ՀՀ կառավարության որոշման նախագիծը, որի վերաբերյալ առաջարկություններ չունենք: | **-** |
| **4. ԱՐՄԱՎԻՐԻ ՄԱՐԶՊԵՏԱՐԱՆ** | **02.06.2022թ.** |
| **N 01/8.2/03343** |
| ՀՀ Արմավիրի մարզպետարանում քննարկվել է «Հրազդանի ջրավազանային կառավարման տարածքի 2022 – 2027 թվականների կառավարման պլանը հաստատելու մասին» ՀՀ կառավարության որոշման նախագիծը և արժանացել է հավանության: Նախագծի վերաբերյալ առաջարկություններ չկան։ | **-** |
| **5. ԵՐԵՎԱՆԻ ՔԱՂԱՔԱՊԵՏԱՐԱՆ** | **06.06.2022թ.** |
| **N 01/30723** |
| 1. «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» ՀՀ կառավարության որոշման նախագծի վերաբերյալ հայտնում եմ, որ որոշման նախագծի հավելվածում՝ Հրազդանի ջրավազանային կառավարման տարածքի կառավարման պլանում, Երևան քաղաքի հատվածի համար Հրազդան գետի ու Հրազդանի կիրճի, ինչպես նաև Երևանյան լճի վերաբերյալ համաչափ քանակական և որակական տեղեկատվություն ներկայացված չէ, հաշվի առնելով այն հանգամանքը, որ այդ տարածքներն ունեն էկոլոգիական ու սոցիալական ծանրաբեռնվածություն և ենթարկվում են մարդածին մեծ ազդեցության: | **Չի ընդունվել**Որոշման նախագծի «Ռիսկի գնահատում և բնապահպանական նպատակներ» 12-րդ գլխում Հրազդան գետը Հրազդան քաղաքից մինչև գետաբերան հատվածըհամարվում է ռիսկային՝ կապված չմաքրված կեղտաջրերի արտանետման հետ և ջրային մարմնի ջրի որակը դասակարգվում է 5-րդ դաս, վատ որակ։ |
| 2. Միաժամանակ, ռիսկային ջրային մարմինների համար սահմանված բնապահպանական նպատակներում անհրաժեշտ է ներառել նաև գետերի աղտոտումը կանխարգելող միջոցառումներ, որոնց օգտագործման արդյունքում հնարավոր կլինի ունենալ որակապես լավ մակերևութային ջրային միջավայր: | **Չի ընդունվել**Յուրաքանչյուր ռիսկային ջրային մարմնի համար մինչև 2027թ․սահմանված են բնապահպանական նպատակներ, որոնք նաև ներառում են տվյալ ջրային մարմնի աղտոտումը կանխարգելող միջոցառումները։ |
| **6. ԱՐԱՐԱՏԻ ՄԱՐԶՊԵՏԱՐԱՆ** | **09.06.2022թ.**  |
| **N 01//03135** |
| ՀՀ Արարատի մարզպետարանում քննարկվել է «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» կառավարության որոշման նախագիծը, որի վերաբերյալ առաջարկություններ չունենք: | **-** |
| **7. ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄԻՆ** | **10.06.2022թ.** |
| **N 01/007/4/2309** |
| «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» կառավարության որոշման նախագծի հավելվածի 6-րդ գլխի 6.2-րդ մասի 17-րդ կետը հակասում է 18-րդ կետին, ինչպես նաև 18-րդ կետն ունի անհամապատասխանություն 2003 թվականի ապրիլի 17-ի «Անձի սեփականություն հանդիսացող հողամասում գրունտային ջրերի օգտագործման կարգը հաստատելու մասին » ՀՀ կառավարության թիվ 523-Ն որոշման կարգի 2-րդ կետիհետ: Ելնելով վերոգրյալից՝ առաջարկում եմ վերանայել նշված կետերի (17, 18) ձևակերպումները: | **Մասամբ է ընդունվել**Որոշման նախագծի 17-րդ կետի «գետավազաններում,» բառից հետո կետը խմբագրվել է հետևյալ բովանդակությամբ «ստորերկրյա քաղցրահամ ջրերի օգտագործման նպատակով նոր հորատանցքերի հորատման միջոցով ջրօգտագործման թույլտվության տրամադրումը:»։Որոշման նախագծի 18-րդ կետը չի հակասում ՀՀ կառավարության 2003 թվականի ապրիլի 17-ի թիվ 523-Ն որոշման Հավելվածի 2-րդ կետին, քանի որ նշված կետով սահմանված է, որ ջրավազանային կառավարման պլան ունեցող տարածքներում անձի սեփականություն հանդիսացող հողամասում ձևավորվող գրունտային ջրերը տվյալ անձի կողմից օգտագործվում են դրա մասին տեղեկացնելով Հայաստանի Հանրապետության շրջակա միջավայրի նախարարությանը` նշելով ջրօգտագործողի անունը, ազգանունը, ջրօգտագործման նպատակը, ծավալը և ջրառի վայրը, **եթե ջրավազանային կառավարման պլաններով այլ բան նախատեսված չէ։** Տվյալ դեպքում, ելնելով Արարատյան դաշտի ստորերկրյա ջրային ռեսուրսների վիճակից, որոշման նախագծով սահմանվել է դրույթ, որով կարգավորվում է գրունտային ջրային ռեսուրսներից ջրօգտագործման գործընթացը։ |
| **8.ՏԱՐԱԾՔԱՅԻՆ ԿԱՌԱՎԱՐՄԱՆ ԵՆ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ** | **14.06.2022թ.**  |
| **N ԳՍ/15.2/15139** |
| «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» Կառավարության որոշման նախագիծը (այսուհետ՝ Նախագիծ) քննարկվել է ՀՀ տարածքային կառավարման և ենթակառուցվածքների նախարարության ջրային կոմիտեի, ՀՀ Արագածոտնի և Գեղարքունիքի մարզպետարանների հետ։Կից Ձեզ ենք տրամադրում Նախագծի վերաբերյալ մեր դիրքորոշումը։1. «Ջրառ» ՓԲԸ-ն պնդում է սույն թվականի հունվար ամսին իր կողմից ներկայացված առաջարկություններն ու դիտողությունները և կարևորում հատկապես հետևյալ խնդիրների պարտադիր կարգավորման անհրաժեշտությունը.* բոլոր խոշոր ջրամբարների ջրթող և խոշոր ջրանցքներ իջրառման կետեր իհամար, դրանց գետահատածքներում գետերի էկոլոգիական թողքի արժեքների սահմանում (նախագծի Հավելվածի Աղյուսակ 17),

2. ՀՀ կառավարության կողմից 2022-2026թթ. իրականացվելիք միջոցառումների ցանկում ՀՀ ոռոգելի հողերի գույքագրման, ջրի գերնորմատիվային (ջրօգտագործման պլանից 25% գերազանցող) հայտավորման գործընթացները կանխող միջոցառումների ներառումը,3.Ջրանցքների օտարման գոտիների չափորոշիչների վերահաստատման խնդրի կարգավորումն ու լուծումը:Միաժամանակ տեղեկացնում ենք, որ «Հայջրմուղկոյուղի» ՓԲԸ-ի կողմից Նախագծի վերաբերյալ առաջարկություններ չկան: | **Պարզաբանում**Էկոլոգիական թողքերը հաշվարկվել են ՀՀ կառավարության 2011 թվականի հունիսի 30-ի N 927-Ն հաստատված մեթոդաբանության համաձայն՝ ըստ հիդրոլոգիական դիտակետերի: Նշված աշխատանքերի իրականացումը պահանջում է լրացուցիչ ֆինանսական միջոցներ։ Խոշոր ջրամբարների ջրթողի և խոշոր ջրանցքների ջրառման կետերի համար էկոլոգիական թողքի հաշվարկների իրականացումը պետք է հաշվարկվի ՀՏԿ-երը շահագործողների կողմից։**Չի ընդունվել** Որոշման նախագծում ներառված միջոցառումների ծրագիրը մշակվել է Հրազդանի ՋԿՏ-ում յուրաքանչյուր ստորերկրյա և մակերևութային ջրային մարմնի համար «ջրի լավ կարգավիճակին» հասնելու համար սահմանված բնապահպանական նպատակների հիման վրա: Այն նախատեսում է կարգավորող գործողություններ, որոնք պետք է ձեռնարկվեն Հրազդան ՋԿՏ-ում ջրի կարգավիճակը պահպանելու և/ կամ բարելավելու ուղղությամբ: Բացի այդ, միջոցառումների ծրագրում նոր միջոցառման ներառման համար անհրաժեշտ էհստակեցնել միջոցառումների իրականացման գործընթացը, հաշվարկել նախնական ֆինանսական գնահատականը, կատարման ժամկետը և պատասխանտու կատարողները։**Պարզաբանում**Ջրանցքների օտարման գոտիները սահմանվել են համաձայն ՀՀ կառավարության 2005 թ. հունվարի 20-ի N64-Ն որոշմամբ հաստատված չափորոշիչների։  |
| **8.1 ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ** | **06.07.2022թ.**  |
| **N ԳՍ/15.2/17346** |
| Ձեզ ենք տրամադրում «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» Կառավարության որոշման նախագծի վերաբերյալ «Վեոլիա Ջուր» ՓԲ ընկերության դիրքորոշումը։1. Ցանկանում ենք նշել, որ կառավարման պլանում տեղ չեն գտել Հրազդանի ՋՏԿ-ում գործող և հայտնի ստորերկրյա ջրաղբյուրները և դրանց պահպանման հիմնախնդիրները, չնայած այն հանգամանքի, որ Երևան քաղաքի և հարակից բնակավայրերի խմելու ջրամատակարարումը գրեթե ամբողջությամբ իրականացվում է ՋԿՏ-ի ստորերկրյա ջրային ռեսուրսներով։
2. Ըստ մեր դիտարկումներ Նախագծի 6-րդ էջի «3․երկրաբանություն» բաժինը երկրաբանության հետ առնչություն չունի։
3. Նախագծի 28-րդ էջի «2) ստորերկրյա ջրեր» բաժնում հայտնվել է հիդրոերկրաբանությունում մինչ ներկա պահը անհայտ «ճնշումային ջրատարներ» տերմինը։
4. 45-րդ էջում նշվում է, որ «Ստորերկրյա ջրերի պահպանման գոտիների տարանջատման համար նախ ստեղծվել է Հրազդանի ջրավազանի հորատանցերի շերտը։ Ջրավազանի տարածքում գտնվող 1443 հորատանցքերի համար 150մ շառավղով սահմանվել է ստորերկրյա ջրի պահպանման գոտի։ Այս գոտում մակերեսը կազմում է 101,98 կմ2 կամ ընդհանուր ջրավազանի մակերերսի (3989 կմ2) մոտ 2,56%-ը»։ Ընդամենը կատարվել է ԱՏՀ (GIS) վարժություն, որը կարծում ենք, անհրաժեշտ չէ ներառել կառավարության որոշման մեջ։ Հասկանալի չէ, թե որտե՞ղից է վերցվել 150մ շառավիղը։ Նման հաշվարկներ կատարելու համար անհրաժեշտ է հաշվի առնել հորատանցքերի աշխարհագրական դիրքը և ռելիեֆը։
5. Ջրավազանային կառավարման առաջնային հիմնախնդիրն է խմելու ջրի աղբյուրների պահպանումը, ինչը հաշվի չի առնվել քննարկվող նախագծում։ Օրինակ՝ Ակունք-Կաթնաղբյուր ստորերկրյա ջրերի հանքավայրի տարածքում կատարվել են մասսայական հորատման աշխատանքներ՝ ձկնաբուծական, ոռոգման, ռեկրեացիոն և այլ նպատակներով։ Նշված գործողությունները տեղի են ունենում հանքավայրի սանիտարական պահպանման 2-րդ գոտում և դրանց պատճառով պակասում է ջրաղբյուրի ծախսը, տեղի է ունենում ջրատար հորիզոնի աղտոտում։ Մեր կանխատեսումներով՝ մոտ ապագայում այստեղ սպասվում է նույն աղետալի վիճակը, ինչ Արարատյան արտեզյան ավազանում։

Հրազդանի կիրճում են գտնվում Մաքրավանի, Սոլակի, Արզականի, Արզնիի և այլ ջրաղբյուրներ, որոնց գլխամասերում կատարվում է հորատում և ջրառ նշված աղբյուրների հաշվին ։Հաշվի առնելով վերոնշյալը՝ առաջարկում ենք 8․1 բաժնում ներկայացնել մասնագիտական հիմնավորումներ, հորատման աշխատանքների, տնտեսական գործունեության արգելման սահմանների վերաբերյալ։ Այս դեպքում ջրային ռեսուրսների կառավարման մարմինները գործնականում կկարողանան առաջնորդվել կառավարման պլանով։ | **Ընդունվել է մասամբ**Նախագիծը լրացվել է Հրազդանի ՋԿՏ-ի շահագործվող ստորերկրյա ջրային ռեսուրսների (այդ թվում խմելու նպատակով), վերաբերյալ 14-րդ աղյուսակով։ Բացի այդ, Հրազդանի ՋԿՏ-ում խմելու ջրի աղբյուրները ներկայացված են քարտեզ N6-ում։ Ինչ վերաբերում է հիմնախնդիրներին, հարկ է նշել, որ 7-րդ գլխի 7․2 մասի 29-րդ կետում վեր են հանվել ստորերկրյա ջրային ռեսուրսների որակի և քանակի վրա հնարավոր ազդությունը, ճնշումները, իսկ գլուխ 12-ում տարանջատվել է ստորերկրյա ռիսկային ջրային մարմիններ։**Պարզաբանում****«**3. Երկրաբանություն**»** մասում նկարագրված են Հրազդանի ՋԿՏ-ում գտնվող ֆիզիկա-աշխարհագրական ենթաշրջաններ, լեռնազանգվածները, ինչպես նաև նկարագրված է Արարատյան դաշտի երկրաբանական պայմանները։ Նշված տեղեկատվությունը ուղիղ առնչություն ունի երկրաբանության հետ։**Ընդունվել է** Նախագծի հավելվածի 10-րդ կետի 2-րդ ենթակետում «ճնշումային ջրատարներ» բառերը փոխարինվել են «ճնշումային ջրատար հորիզոնները» բառերով։**Պարզաբանում**Ստորերկրյա ջրերի պահպանման գոտիների տարանջատման աշխատանքների նշմամբ հստակեցվում է գոտիների տարանջատման գործընթացը։ Ստորերկրյաջրերիպահպանմանգոտիները տարանջատվել են **հիմք ընդունելով ՀՀ կառավարության 2005թ. հունվարի 20-ի N 64-Ն որոշմամբ սահմանված չափանիշները։ Որոշման հավելվածի 5-րդ կետով** ստորերկրյաջրերիպահպանմանգոտին սահմանված է  **մինչև 150 մ շառավիղը։****Չի ընդունվել** Ակունք-Կաթնաղբյուր ստորերկրյա ջրերի հանքավայրի տարածքի վերաբերյալ բարձրացված խնդիրների վեր հանման համար անհրաժեշտ է կատարել առանձին մասնագիտական ուսումնասիրություն, ինչի արդյունքները կարող են հիմք հանդիսանալ ջրավազանային կառավարման պլանի վերանայման գործընթացներում։  |
| **9. ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ** | **14.06.2022թ.**  |
| **N 01/8-1/10842** |
| Նախագծով առաջարկվում է հստակեցնել Հրազդանի ջրավազանային կառավարման տարածքի ջրօգտագործողների ներառյալ՝ համայնքների, էներգետիկայի, արդյունաբերության, գյուղատնտեսության և շրջակա միջավայրի փոխկապակցված հարաբերությունները, որը հնարավորություն կտա այդ տարածքում հավասարակշռել ջրային ռեսուրսների առաջարկը և պահանջարկը, նախատեսվող միջոցառումների ծրագրի իրականցման արդյունքում բարելավել ջրային մարմինների կարգավիճակը: Այդ կապակցությամբ առկա են ներքոհիշյալ դիտարկումները.1. Նախագծի 1-ին կետով հաստատվող` Հրազդանի ջրավազանային կառավարման տարածքի 2022-2027 թվականների կառավարման պլանի (Կառավարման պլան) 52-րդ կետի 1-ին ենթակետի բ պարբերության համաձայն` ջրօգտագործման գործող համակարգի բացերից է այն, որ ջրօգտագործող մի շարք ոլորտներ մասնակի կամ ամբողջապես ազատված են *ջրօգտագործման վճարից*: Օրինակ, հիդրոէներգետիկ համակարգը չի վճարում ջրօգտագործման համար:

Վերոգրյալի կապակցությամբ հայտնում ենք, որ եթե խոսքը վերաբերում է ջրօգտագործման համար վճարվող բնօգտագործման վճարին, ապա առաջարկում ենք «ջրօգտագործման վճարից» բառերը փոխարինել «ջրօգտագործման համար վճարվող բնօգտագործման վճարից» բառերով:Հայտնում ենք նաև, որ ՀՀ շրջակա միջավայրի նախարարության կողմից մշակվել և ՀՀ կառավարության ս.թ. հունիսի 2-ի N 784-Ա որոշմամբ հավանության է արժանացել «Հայաստանի Հանրապետության հարկային օրենսգրքում լրացումներ և փոփոխություն կատարելու մասին» ՀՀ օրենքի նախագիծը, որով առաջարկվում է մակերևույթային ջրերի հիդրոէներգետիկ նպատակով օգտագործման համար սահմանել *բնօգտագործման վճար*:1. Կառավարման պլանի 52-րդ կետի 3-րդ ենթակետի ա պարբերության համաձայն՝ ջրի աղտոտման համար տույժերի և տուգանքների դրույքաչափերը սահմանված են ՀՀ հարկային օրենսգրքի 169-րդ հոդվածով:

Այս առումով, առաջարկում ենք փոխել «տույժերի և տուգանքների» ձևակերպումը՝ հաշվի առնելով այն, որ ՀՀ հարկային օրենսգրքի 169-րդ հոդվածով տույժեր և տուգանքներ սահմանված չեն, այլ սահմանված են որոշ դեպքերի համար ջրային ռեսուրս վնասակար նյութերի և (կամ) միացությունների արտահոսքի համար բնապահպանական հարկի բարձր դրույքաչափեր:1. Կառավարման պլանի 55-րդ կետի 1-ին ենթակետում նշված է, որ «Վեոլիա Ջուր» ՓԲԸ-ի կողմից խմելու ջրի մատակարարման և ջրահեռացման ծառայությունների սակագինը կազմում է 191.414 դրամ/մ3, ներառյալ ավելացված արժեքի հարկը, որից լրացուցիչ 11.414 դրամը սուբսիդավորվում է կառավարության կողմից:

Այս կապակցությամբ նշենք, որ 2020թ. սկսած պետությունը դադարեցրել է խմելու ջրի մատակարարման և ջրահեռացման ծառայությունների սակագների լրացուցիչ սուբսիդավորման քաղաքականությունը՝ պայմանավորված ՀՀ հանրային ծառայությունները կարգավորող հանձնաժողովի 20.11.2019թ. N429-Ն որոշմամբ խմելու ջրի մատակարարման և ջրահեռացման ծառայությունների մատուցման սակագինը 180 դրամ/մ3 սահմանմամբ, իսկ ՀՀ հանրային ծառայությունները կարգավորող հանձնաժողովի 30.11.2021թ. N405-Ն որոշմամբ 2022թ. հունվարի մեկից գործում է նոր սակագին՝ 200.47 դրամ/մ3 (անփոփոխ թողնելով սոցիալապես անապահովների համար սահմանված սակագինը՝ 180 դրամ/մ3):4. Կառավարման պլանի «XIV. Միջոցառումների ծրագիր» բաժնի 66-րդ աղյուսակի համաձայն 2022-2027թթ. ժամանակահատվածում նախատեսվող միջոցառումների ընդհանուր նախնական ֆինանսական գնահատականը կազմել է 272.9 մլրդ դրամ, որի վերաբերյալ հայտնում ենք.- 1-9 կետերում նշված՝ ագլոմերացիաներում և ագլոմերացիաներից դուրս նոր ԿՄԿ կառուցման և առկա ԿՄԿ վերակառուցման և վերազինման (42.3 մլրդ դրամ), 14-րդ կետի՝ «Շահագործման համար ոչ պիտանի և ապօրինի շահագործվող հորատանցքերի լուծարում և կոնսերվացում» (35.0 մլրդ դրամ), 15-րդ կետի՝ «Մակերևութային ջրերի մոնիթորինգի դիտացանցի արդիականացում և ընդլայնում» (40.0 մլրդ դրամ), ինչպես նաև 16-րդ կետի՝ «Ստորերկրյա ջրերի մոնիթորինգի արդիականացում և ընդլայնում» (29.0 մլրդ դրամ) միջոցառումների ֆինանսավորման աղբյուր է նշված ՀՀ պետական բյուջեն, օրենքով չարգելված այլ միջոցներ, միջազգային դոնոր կազմակերպություններ:Այս կապակցությամբ հայտնում ենք, որ վերը նշված 9 ԿՄԿ-ի կառուցման, վերակառուցման և վերազինման, ինչպես նաև 14-րդ, 15-րդ և 16-րդ կետերի միջոցառումների գծով ՀՀ 2022թ. պետական բյուջեով միջոցներ նախատեսված չեն: Ընդ որում, նշված աշխատանքները ներառված չեն ՀՀ Ջրային կոմիտեի և Շրջակա միջավայրի նախարարության ՀՀ 2023-2025թթ. պետական միջնաժամկետ ծախսերի ծրագրի հայտում: Միաժամանակ անհրաժեշտ է 6-րդ կետի միջոցառման կատարող/համակատարող սյունակում ճշտել պետական կառավարման մարմնի անվանումը:- Վերոնշյալ աղյուսակով նախատեսված միջոցառումների կատարման ժամկետները հիմնականում կախված են ֆինանսավորման առկայությունից կամ նշվել է «2022-2027թթ», որը սակայն հնարավորություն չի տալիս հստակ գնահատելու որոշ միջոցառումների իրականացման ժամկետային իրատեսականությունը, ինչպես նաև կառավարման պլանով սահմանված ժամանակահատվածում ֆինանսավորման բացակայության պարագայում տվյալ միջոցառումների չիրականացման հետևանքները: | **Պարզաբանում**Ձևակերպումը բխում է ՀՀ ջրային օրենսգրքի 17-րդ հոդվածից և ԵՄ ջրի շրջանակային դիրեկտիվի պահանջներից։**Ընդունվել է**Որոշման նախագծի հավելվածի ողջ տեքստում «ջրօգտագործման վճար» բառերը փոխարինվել են «ջրօգտագործման համար վճարվող բնօգտագործման վճար» բառերով, իսկ 52-րդ կետի 1-ին ենթակետի բ պարբերությունը լրացվել է «Հայաստանի Հանրապետության հարկային օրենսգրքում լրացումներ և փոփոխություն կատարելու մասին» ՀՀ օրենքի նախագծի վերաբերյալ տեղեկատվությամբ։**Ընդունվել է**Որոշման նախագծի հավելվածի 52-րդ կետում ձևակերպումները համապատասխանեցվել են ՀՀ հարկային օրենսգրքին։**Ընդունվել է**Կատարվել են համապատասխան փոփոխություններ և ճշտումներ։**Պարզաբանում**Հրազդանի ջրավազանային կառավարման տարածքի պլանի ժամկետը սահմանված է 2022-2027թ․ , ինչի կապակցությամբ միջոցառումները մշակվել են նշված ժամանակահատվածի համար։ Ջրավազանային կառավարման պլանով նախատեսված միջոցառումները կարող են հիմք հանդիսանալ հետագա տարիների համար միջնաժամկետ ծախսերի ծրագրի հայտերի մշակման և ներկայացման համար։ **Ընդունվել է**6-րդ կետում նշված պետական կառավարման մարմնի անվանումը ճշտվել է :**Պարզաբանում**Միջոցառումների ծրագիրը մշակվել է, ելնելով Հրազդանի ՋԿՏ-ում ռիսկերի գնահատման և բնապահպանական նպատակներին հասնելու աշխատանքների վերլուծության ընթացքում ստացված արդյունքների հիման վրա, և այդ միջոցառումները ներառված չեն այլ փաստաթղթերում։ Միջոցառումները մշակվել են պլանավորման 6 ամյա փուլի համար։ Միջոցառումների ծրագիրը հնարավորություն է տալիս որոշել Հրազդանի ՋԿՏ-ում առաջնահերթ այն միջոցառումները, որոնք կարող են ուղենիշ հանդիսանալ միջնաժամկետ ծախսերի ծրագրի մշակման, ներկայացման, ինչպես նաև միջազգային դոնոր կազմակերպությունների հետ բանակցությունների համար։ |
| **10. ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ** | **23.06.2022թ.**  |
| **N01/9506** |
| «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» կառավարության որոշման նախագծի վերաբերյալ ՀՀ էկոնոմիկայի նախարարությունն առաջարկություններ և առարկություններ չունի։ | - |
| 1. **ԿԱԴԱՍՏՐԻ ԿՈՄԻՏԵ**
 | **03.10.2022թ.** |
| Առաջարկություններ և դիտողություններ չկան | **NՍԹ/10733** |